wickkiey/tamil-wikipedia-markdown huggingface dataset:
# அரிந்தம் சௌத்திரி


**அரிந்தம் சௌத்திரி** (*Arindam Chaudhuri* ) ஓர் இந்திய பொருளியலாளரும் எழுத்தாளரும் ஆவார். இந்தியத் திட்டமிடல் மற்றும் மேலாண்மைக் கழகத்தில் அமைந்துள்ள *ஐஐபிஎம் திங்க் டாங்க்*கின் இயக்குநரும் ஆவார். திரைப்படத் தயாரிப்பாளராக மூன்று தேசியத் திரைப்பட விருதுகளை வென்றுள்ளார்.  

## வாழ்க்கை வரலாறு
இந்தியத் திட்டமிடல் மற்றும் மேலாண்மைக் கழகத்தை 1973இல் நிறுவிய மலயேந்திர கிசோர் சௌத்திரியின் மகனாவார். இவர் தமது பட்டமேற்படிப்பு பட்டயத்தை இதே கழகத்தில் 1992ஆம் ஆண்டில் பெற்றார். பின்னர் இக்கழகத்தின் பொருளியல் ஆய்வு மற்றும் மேம்பட்ட கல்வி மையத்தின் கௌரவ தலைவராக பொறுப்பேற்றார். 2004ஆம் ஆண்டில் இந்திய அரசின் திட்டக் குழுவில் சமூக மற்றும் வேளாண்மைத்துறை கலந்தாய்வுக் குழுவில் பணியாற்றினார். சமூகத்துறை அமைப்பான *பிளான்மான் கன்சல்டிங் மற்றும் கிரேட் இந்தியன் டிரீம் பவுண்டேசனை* நிறுவினார். i1 சூப்பர் சீரீஸ் தானுந்து விளையாட்டில் தில்லிக்கான உரிமத்தின் உரிமையாளர் ஆவார்.  
### சர்ச்சைகள்
சித்தார்த்த தேப் எழுதிய *தி கிரேட் கேட்ஸ்பி: எ ரிச் மேன் இன் இந்தியா* என்ற நூலில் அரிந்தம் சௌத்திரி குறித்து எழுதியிருந்தார்; இதிலிருந்து சில பகுதிகளை பெப்ரவரி 2011இல் *கேரவன்* ஆங்கில இதழ் வெளியிட்டுருந்தது. இப்பகுதி தமக்கு *மிகுந்த துன்புறுத்தலையும் மனப்புண்ணையும்* ஏற்படுத்தியிருப்பதாக கேரவன் இதழ், சித்தார்த்த தேப், மற்றும் பதிப்பகம் பென்குயின் புக்சு மீது அரிந்தம் தொடுத்த வழக்கின் தொடர்பாக இப்பகுதிகள் நீக்கப்பட்டன. பெப்ரவரி 15, 2013 இல் இந்திய திட்டமிடல் மற்றும் மேலாண்மைக் கழகத்தை விமரிசனம் செய்த 73 உரலிகளை (சமச்சீர் வளக் குறிப்பான்கள்) நீதிமன்ற வழக்கு ஒன்றின் மூலம் தடை செய்தார். தடை செய்யப்பட்டவற்றில் இக்கழக்கத்தை குறித்த வழிகாட்டுதல்களைக் கொண்ட பல்கலைக்கழக மானியக் குழுவின் பக்கம், செய்தித்தாள்களில் வந்த செய்திகள், நுகர்வோர்நல மன்றங்கள், அங்கத வலைப்பதிவுகள் என்பனவும் இணைய செய்தி வலைத்தளங்களும் அடக்கமாக இருந்தது இணையத்தில் பெரும் பரபரப்பை ஏற்படுத்தியது.  
### திரைப்படத் தயாரிப்பு
அரிந்தம் தயாரித்த முதல் திரைப்படம் *ரோக் சகோ தோ ரோக் லோ* (தடுக்க முடிந்தால் தடு). இவரது நிறுவனமான பிளான்மேன் மோசன் பிக்சர்சு வங்காளமொழித் திரைப்படம் *சாஞ்ச்பாதிர் ரூப்கதாரா* (2002), *தோசார்* (2006) மற்றும் தேசியத் திரைப்பட விருது பெற்ற *ஃபால்த்து* (2006) ஆகியவற்றைத் தயாரித்தது. தொடர்ந்து *மித்தியா* (2008) என்ற இந்தித் திரைப்படத்தை தயாரித்தது. மற்றொரு திரைப்படமான *தி லாஸ்ட் லியர்* ஆங்கிலத்தில் எடுக்கப்பட்ட சிறந்த திரைப்படமாக 2009இல் தேசிய விருது வென்றது.  

## எழுத்தாக்கங்கள்
அரிந்தம் சௌத்திரி ஐந்து நூல்களை எழுதியுள்ளார்:  
- *டிஸ்கவர் தி டயமண்டு இன் யூ* (உங்களிலுள்ள வைரத்தைக் கண்டறிக)
- *கவுன்ட் தி சிக்கன்சு பிபோர் தே ஹேட்ச்* (முட்டை பொறிவதற்கு முன்னரே கோழிகளை எண்ணுங்கள்)
- *தி கிரேட் இந்தியன் டிரீம்: ரெஸ்டோரிங் பிரைடு டு எநேசன் பிட்ரேய்டு* (இந்தியப் பெருங்கனவு: ஏமாற்றப்பட்ட நாட்டிற்கு பெருமையை மீட்க)
- *தார்ன்ஸ் டு காம்பெடீசன்* (போட்டிக்கு தடைக்கற்கள்)
- *கல்ட்: லீடர்சிப் அண்ட் பிசினசு ஸ்ட்ரடஜி* (வழிமுறை: தலைமையும் வணிக யுக்தியும்)

## சான்றுகோள்கள்
# இந்தியத் திட்டமிடல் மற்றும் மேலாண்மைக் கழகம்


**இந்தியத் திட்டமிடல் மற்றும் மேலாண்மைக் கழகம்**அல்லது **ஐஐபிஎம்** (*Indian Institute of Planning and Management*, **IIPM**) புதுதில்லியைத் தலைமையகமாகக் கொண்டு இந்தியாவெங்கும் 18 கிளைகளைக் கொண்ட தனியார் மேலாண்மை பள்ளி ஆகும். மலேயேந்திர கிசோர் சௌத்திரியால் 1973இல் துவங்கப்பட்ட இந்நிறுவனம் தேசிய பொருளியல் திட்டமிடல், தொழில் முனைவு ஆகிய துறைகளில் பட்டப்படிப்பு, பட்டமேற்படிப்பு மற்றும் முனைவர் கல்வித்திட்டங்களை வழங்கி வருகிறது. ஊழியர் கல்வித் திட்டங்களில் பதிவுறா கல்வியும் வெளிநாட்டு மேலாண்மைப் பள்ளிகளுக்கு சுற்றுலாவும் இடம் பெறுகிறது. கடந்த காலங்களில் தான் வெளியிட்ட விளம்பரங்களால் ஐஐபிஎம் சர்ச்சைகளுக்கு உள்ளானது. 2011இல், ஐஐபிஎம் இந்தியாவில் 5வது சிறந்த வணிகப் பள்ளியாக தரவரிசையில் இடம் பெற்றது.  

இந்தியாவில் பல்கலைக்கழக கல்வியின் சீர்தரத்திற்கு பொறுப்பான அரசு அமைப்பான பல்கலைக்கழக மானியக் குழு, ஐஐபிஎம் அங்கீகரிக்கப்பட்ட கல்வி நிறுவனம் அல்ல எனவும் இதன் தொழினுட்ப கல்வித்திட்டங்கள் செல்லுபடியாகாதெனவும் அடிக்கடி பொது அறிக்கைகளை வெளியிட்டுள்ளது. இதற்கு எதிர்வினையாக ஐஐபிஎம் தான் பட்டம் எதுவும் வழங்குவதில்லை எனவும் தன்னை பல்கலைக்கழகம் என்று கூறிக்கொள்வதில்லை என்றும் அறிக்கை விட்டுள்ளது.  

தற்போது இக்கல்வி நிறுவனம் 18 கிளைகளை நிறுவியுள்ளது: குர்காவுன், நொய்டா, பெங்களூரு, சென்னை, அகமதாபாத், கொல்கத்தா, சண்டிகர், ஐதராபாது, புனே, இலக்னோ, இந்தூர், புவனேசுவர், போபால், ஜெய்ப்பூர், தேராதூன், மற்றும் கொச்சி.  

இதன் நிறுவன இயக்குநராக முனைவர். எம். கே. சௌத்திரியும் கௌரவ துறைத்தலைவராக இவரது மகன் அரிந்தம் சௌத்திரியும் பொறுப்பேற்றுள்ளனர்.  

## சான்றுகோள்கள்
# கன்னடக் கொடி



**கன்னடக் கொடி** இரு நிறங்களைக் கொண்டது. சம அளவில் பிரிக்கப்பட்டு மேல் பகுதியில் மஞ்சள் நிறமும், கீழே சிவப்பு நிறமும் கொண்டது. இக்கொடியை **கர்நாடகக் கொடி** என்றும் அழைக்கின்றனர், மஞ்சள் அமைதியையும் சிவப்பு வீரத்தையும் குறிக்கின்றன. இக்கொடி அதிகாரப்பூர்வமாக ஏற்கப்பட்டது அல்ல என்றாலும், பரவலாக அறியப்படுகிறது. மஞ்சள் நிறம் மஞ்சளையும் சிவப்பு குங்குமத்தையும் குறிக்கின்றன,  
## வரலாறு
1926இல் 60 க்கும் மேற்பட்ட ஆங்கிலக் கவிதைகளைக் கன்னடத்துக்கு மொழிபெயர்த்ததற்காக நினைவுகூரப்படுபவரான, கன்னட எழுத்தாளர் பி. எம். ஸ்ரீகாந்தையாவின் கன்னடத பாவூடா (கன்னடக் கொடி/ பதாகை, 1938) என்ற கவிதையே கன்னடக் கொடி என்ற கருத்தாக்கத்தைத் தொடங்கிவைத்ததாக கருதப்படுகிறது.  

கர்நாடகத்தின் பல்வேறு கன்னட அமைப்புகளை ஒருங்கிணைப்பதற்காக 1966 இல் தொடங்கப்பட்ட கர்நாடக சம்யுக்த ரங்கா (கர்நாடக ஐக்கிய முன்னணி) என்ற அமைப்பின் செயலாளரான ராமமூர்த்தி, செயல்பாட்டாளர்களின் நோக்கங்களை வெளிப்படுத்துவதற்கும் கன்னடம் பேசும் மக்களை ஒன்றுதிரட்ட ஒரு கொடி அவசியம் என்று கருதினார். கன்னட அமைப்புகளுடன் நடந்த சில பேச்சுவார்த்தைகளுக்குப்பின், அவர் செவ்வக வடிவம் கொண்ட, கிடைமட்டவாக்கில் இரண்டாகப் பிரிந்த, மேல்பகுதி வெளிர் மஞ்சள் நிறத்திலும் அடிப்பகுதி சிவப்பு நிறத்திலும் அமைந்த கொடியொன்றினை வடிவமைத்தார். பின்பு 1966 இல் ராமமூர்த்தி கன்னட பட்சா என்ற கட்சி துவங்கப்பட்டபோது தான் வடிவமைத்திருந்த இக்கொடியை பயன்படுத்தி்க்கொண்டார். அடுத்த ஆண்டில் விபத்து ஒன்றில் அவர் காலமானதையடுத்து, அவரது கட்சியும் முடிவுக்கு வந்தது. அதிலிருந்து, அவரது கொடி கன்னட ஆர்வலர்களால் தாராளமாகப் பயன்படுத்தப் பட்டுவருகிறது.பின்னாளில் கர்நாடக மாநிலம் உருவான நாளான கர்நாடக ராசோற்சவத்தின்போது இக்கொடி பயன்படுத்தப்படுகிறது. கர்நாடக அரசுக் கட்டிடங்களில் இந்திய அரசின் கொடியின் கீழே பறக்கவிடப்படும். அந்நாளில் கன்னட மொழி நூல்களை வெளியிட்டும், கவிஞர்களுக்கு விருதுகள் வழங்கியும் கொண்டாடுவர்.
# பி. ஜே. குரியன்



**பேராசிரியர் பி. ஜே. குரியன்** (*P. J. Kurien*, பல்லத் ஜோசப் குரியன்) அல்லது பாப்பச்சன், கேரளாவின் வென்னிக்குளத்தைச் சேர்ந்த அரசியல்வாதியும் சமூக பணியாளரும் கல்வியாளரும் ஆவார். இந்திய தேசிய காங்கிரசு உறுப்பினரான குரியன் முன்பு மாநிலங்களவைத் துணைத் தலைவராக ஆகத்து 21, 2012 முதல் 2018 வரை பொறுப்பாற்றியவர்.  
## இதனையும் காண்க
- மாநிலங்களவைத் துணைத் தலைவர்கள் பட்டியல்

## சான்றுகோள்கள்
# திருவெண்காட்டீசுவரர் கோயில், மதுராந்தகம்



**திருவெண்காட்டீசுவரர் கோயில்** என்பது தமிழ்நாட்டில் காஞ்சிபுரம் மாவட்டத்தின் மதுராந்தகத்தில் அமைந்துள்ள ஒரு சிவன் கோயில் ஆகும். திருப்புகழில் இத்தலத்தை அருணகிரிநாதர் பாடியுள்ளார்.  

## வரலாறு
மதுராந்தகம், முதலாம் பராந்தகச் சோழனால் உருவாக்கப்பட்டது என்பதும், வெண்காட்டீசுவரர் கோயில் கண்டராத்தித்த சோழனால் கட்டப்பட்டது என்பதும் வரலாற்றாய்வாளர்களின் கருத்து. கல்வெட்டுகளில் இவ்வூர் மதுராந்தக சதுர்வேதி மங்கலம், ஜெயம்கொண்ட சோழமண்டலத்து களத்தூர் கோட்டம், தனியூர் எனக் குறிப்பிடப்பட்டுள்ளது.  

## கல்வெட்டுகள்
இக்கோயிலில் 27 கல்வெட்டுகள் காணப்பட்டுள்ளன. இவற்றிலிருந்து சோழ, பாண்டிய, விஜயநகர மன்னர்களால் இக்கோயில் கட்டுமானப்பணிகள் நடத்தப்பட்டதையும், கோயிலுக்கு வழங்கப்பட்ட தானங்களைப் பற்றியும் அறியமுடிகிறது. தொடக்ககால கல்வெட்டுகளில் இக்கோயில் ஸ்வேதாரண்யேசுவரர் கோயில் எனக் குறிப்பிடப்பட்டுள்ளது.  

## கோயில்
இக்கோயிலின் இராஜகோபுரம் ஐந்து நிலைகள் கொண்டுள்ளது. கருவறையில் வெண்காட்டீசுவரர் கிழக்குமுகமாய் உள்ளார். மீனாட்சியம்மைக்குத் தனிச் சன்னிதியுள்ளது. கால பைரவர், உன்மத்த பைரவர், அசிதாங்க பைரவர், சுவர்ண ஆகர்ஷண பைரவர் என நான்கு பைரவர்கள் இங்குள்ளதும் இத்தலத்து ஈசனை வழிபட்டால் தோல் நோய் குணமாகும் என்பதும் இத்தலத்தின் சிறப்புகளாகும். ’மதுராந்தகத்து வடதிருச்சிற்றம்பலம் அமர்ந்த பெருமானே’ எனத் திருப்புகழில் அருண்கிரிநாதர் இக்கோயுலுறை ஈசனைப் பாடியிருக்கிறார்.  

| மூலவர் | வெண்காட்டீசுவரர், சுவேதாரண்யேசுவரர் |
| --- | --- |
| உற்சவர் |  |
| அம்மன்/தாயார் | மீனாட்சி அம்மை |
| தல விருட்சம் | வெண்கொக்கு மந்தாரை |
| தீர்த்தம் | விடகர தீர்த்தம் |
| ஆகமம்/பூஜை |  |
| பழமை | 1000 வருடங்களுக்கு முன் |
| புராண பெயர் |  |

## பெயர்க் காரணம்
இந்த ஊரில் நிறைந்திருந்த மந்தாரை மரங்களில் இளைப்பாறிய கொக்குகளால் அந்தப் பகுதியே வெண்காடாகத் தோற்றமளித்ததால் அந்த இடம் வெண்காடு என்றும் அங்கு குடிகொண்ட ஈசன் வெண்காட்டீசுவரர் என்றும் அழைக்கப்பட்டதாக மரபு வரலாறு உள்ளது.  

## திருவிழாக்கள்
சிவராத்திரி, சித்ரா பௌர்ணமி, ஆருத்ரா தரிசனம், தைப்பூசம், மாசிமகம், பிரதோஷம், நால்வர் குருபூசை ஆகியவை இக்கோயிலில் நடத்தப்படும் முக்கியவிழாக்களாகும்.  

## அமைவிடம்
காஞ்சிபுரம் மாவட்டம், மதுராந்தகம் வட்டத்திலுள்ள மதுராந்தகத்தில் அமைந்துள்ளது. மதுராந்தகம்-சூணாம்பேடு சாலையில் 2 கி.மீ. தொலைவில் அமைந்துள்ளது.
# டி. பி. பூனாட்சி

**டி. பி. பூனாட்சி** (பிறப்பு: 1951) என்பவர் ஒரு தமிழக அரசியல்வாதி. திருச்சி மாவட்டம் முசிறி வட்டம் நெய்வேலி எனும் ஊரில் பிறந்த இவர் தற்போது அ.இ.அ.தி.மு.கவில் திருச்சி புறநகர் மாவட்ட எம்.ஜி.ஆர் மன்ற இணைச் செயலாளராக இருந்து வருகிறார். 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், மண்ணச்சநல்லூர் சட்டமன்றத் தொகுதியின் உறுப்பினராகத் தேர்வு செய்யப்பட்டார். 2013, பிப்ரவரி 28 அன்று தமிழ்நாடு அரசின் கதர் மற்றும் கிராம தொழில் வாரியத்துறை அமைச்சராக நியமிக்கப்பட்டு பொறுப்பேற்றுக் கொண்டார்.  

## குடும்பம்

இவருக்கு பாலம்மாள் என்கிற மனைவியும், பிரபாகர், அருண்குமார் ஆகிய இரண்டு மகன்கள், ஜெயந்தி என்கிற மகளும் உள்ளனர்.
# கே. சி. வீரமணி


**கே. சி. வீரமணி** (*K.C. Veeramani*, பிறப்பு: 1964) என்பவர் ஒரு தமிழக அரசியல்வாதி. இவர் ஒரு பி.ஏ.பட்டதாரி. இவரது சொந்த ஊர் வேலூர் மாவட்டம் ஜோலார்பேட்டை இடையம்பட்டியில் உள்ள காந்தி நகர் ஆகும். 1993 ஆம் ஆண்டு அ.இ.அ.தி.மு.கவில் சேர்ந்த இவர் தற்போது வேலூர் மேற்கு மாவட்டச் செயலாளராக இருந்து வருகிறார். 2001 ஆம் ஆண்டு ஜோலார்பேட்டை ஒன்றியக்குழுத் தலைவராகத் தேர்வு செய்யப்பட்டு பணியாற்றியிருக்கும் இவர், 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், ஜோலார் பேட்டை சட்டமன்றத் தொகுதியின் உறுப்பினராகத் தேர்வு செய்யப்பட்டார். 2013, பிப்ரவரி 28 அன்று தமிழ்நாடு அரசின் சுகாதாரத்துறை அமைச்சராக நியமிக்கப்பட்டு பொறுப்பேற்றுக் கொண்டார்., 2016 சட்டமன்றத் தேர்தலில் போட்டியிட்டு மீண்டும் வென்று வணிகவரித்துறை அமைச்சராக நியமிக்கப்பட்டார்.  

## குடும்பம்

இவருக்கு மணிமேகலை என்கிற மனைவியும், இரண்டு மகள்கள், ஒரு மகனும் உள்ளனர்.
# எம் 969

**எம் 969** (*M 969*) என்பது மனிதருக்கு எதிரான ஒரு மிதிவெடி ஆகும். இது பெல்ஜியத் தயாரிப்பான BNR 405 ஐப் பின்பற்றி போத்துக்கல்லில் தயாரிக்கப்பட்டது. இந்த மிதிவெடி இலங்கையில் 1991 ஆண்டுப் பகுதியில் பாவிக்கப்பட்டதெனினும் பின்னர் பாவிக்கப்படவில்லை. இவை இலங்கையில் செட்டிக்குளம், ஆனையிறவு, ஊர்காவற்துறைப் பகுதிகளில் கண்டெடுக்கப்பட்டுள்ளது. இவை அங்கோலா, மொசாம்பிக், நமிபியா, சிம்பாப்வே ஆகிய நாடுகளிலும் பாவிக்கப்பட்டது.  

- எம் 969 மனிதர்களுக்கு எதிரான சிதறும் மிதிவெடி
# கரவு கப்பல்


**கரவு கப்பல்** (ஆங்கிலம்: stealth ship) என்பது கரவு தொழில்நுட்ப கட்டுமானத்தை பயன்படுத்தி உருவாக்கப்படும் கப்பலாகும். இவ்வகை கப்பல்களை ஒன்று அல்லது அதற்கு மேற்பட்ட கதிரலைக் கும்பாவாலோ (Radar), ஒலிச் செலுத்துவழி மற்றும் வீச்சளவு மூலமோ (Sonar), காட்சி, ஒலி, மற்றும் அகச்சிவப்பு முறைகள் மூலமோ கண்டறிவது கடினம்.  

கரவு கப்பல்கள் மிகக் குறைந்த கதிரலைக் கும்பா குறுக்கு வெட்டுடனும், கதிரலைக் கும்பா உட்கிரகிப்பு உலோகத்தால் வடிவமைக்கப்படுவதால் இவற்றை கதிரலைக் கும்பா மூலம் கண்டறிவது மிகவும் கடினம்.
# சிவஞான தீபம்

**சிவஞானதீபம்** என்னும் நூல் 16 ஆம் சூற்றாண்டில் ரேவணசித்தர் என்பவரால் எழுதப்பட்டது. இதில் எண்சீர்க் கழிநெடிலடி ஆசிரிய விருத்தங்கள் 174 உள்ளன. இது சிவஞான சித்தியார், சிவப்பிரகாசம் ஆகியவற்றைப் பின்பற்றிய வழிநூல். தீக்கை, திருநீறு, ஐந்தெழுத்தின் தத்துவம், பூசை, சிவநடனம் முதலான செய்திகள் இதில் கூறப்பட்டுள்ளன.  
- இந்நூலின் பாடல் (எடுத்துக்காட்டு)
உகைத்தாடும் கயிறகன்ற ஊசல் போலும்  
:உலவாது திரிவொழிந்த கறங்கே போலும்  
மிசைத்தாடும் விசையறுபம் பரமே போலும்  
:விளக்கொளிசேர் தாழ்ந்தமணி நாவே போலும்  
செகத்தாய சித்திரத்தின் நிலையே போலும்  
:சிவபோகத் தடங்கியுயிர் செயலொன் றின்றி  
அகத்தாய நம்போதப் பற்று நீக்கி  
:அசைவறநிற் பதுபரமா னந்த மாமே  

பரமானந்தம் எப்படி இருக்கும் என இந்தப் பாடல் கூறுகிறது. கயிற்றைக் கழற்றிவிட்ட ஊஞ்சல் போலவும், வானத்தில் பறக்காமல் கிடக்கும் பட்டம் போலவும், சுழலாமல் கிடக்கும் பம்பரம் போலவும், விளக்கில் தொங்கிக்கொண்டு ஆடாமல் இருக்கும் மணியின் நாக்கு போலவும், சுவரில் எழுதப்பட்டிருக்கும் சித்திரம் போலவும் நம் உயிர் சிவபோகத்தில் அடங்கிக் கிடப்பதுதான் பரமானந்தம்.  
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
## அடிக்குறிப்பு
# ரேவணசித்தர்

**ரேவணசித்தர்** என்பவர் 16 ஆம் நூற்றாண்டில் வாழ்ந்த பெரும்புலவர். அகராதி நிகண்டு என்னும் நூலை உருவாக்கியவர். சிவஞான தீபம் என்னும் நூலும் இவரால் எழுதப்பட்டது. ‘அகராதி’ என்னும் சொல்லை முதன்முதலில் கையாண்டவர். இந்த அகராதி நிகண்டில் இவரது பெயர் ‘சிதம்பர ரேவண சித்தன்’ எனக் குறிப்பிடப்பட்டுள்ளது. இதில் சிதம்பரம் என்பது தந்தையின் பெயர். பட்டீச்சுரம் என்னும் ஊரில் வாழ்ந்தவர்.  

நிகண்டுப் பாடல்கள் எதுகையை முன்னிறுத்தித் தொகுக்கப்பட்டவை. அகராதி மோனையை முன்னிறுத்தி தமிழ் நெடுங்கணக்கு அகரவரிசையில் தொகுக்கப்படுகிறது. தொல்காப்பியர் இதனை உரிச்சொல் எனக் குறிப்பிடுகிறார்.  

**பட்டீச்சுரத்துச் செழுந்தமிழ்ப் புராணம்**, **திருவலஞ்சுழிவாணர் புராணம்**, **திருமேற்றளிச் செழுந்தமிழ்ப் புராணம்** ஆகிய நூல்களும் இவரால் பாடப்பட்டவை என்பது இவரது அகராதி நூலில் காணப்படும் செய்தி. இவர் சமாதி தாராசுரம் கோயிலுக்கு மேற்புறம் ஒட்டக்கூத்தர் சமாதியுடன் ரேவணசித்தர் சமாதியும் உள்ளது.  

## அடிக்குறிப்பு
# சிங்கம் 2 (திரைப்படம்)


***சிங்கம் 2*** (*Singam II*) 2013ல் வெளிவந்த தமிழ் திரைப்படம். கதாபாத்திரங்களாக சூர்யா, ஹன்சிகா மோட்வானி, அனுஷ்கா செட்டி ஆகியோர் முக்கிய வேடங்களில் நடித்துள்ளனர். இப்படத்தை இயக்கியுள்ளார் இயக்குநர் ஹரி. இத்திரைப்படம் 2010-ஆம் ஆண்டு வெளிவந்த சிங்கம் திரைப்படத்தின் தொடர்ச்சியாக 5 ஜூலை 2013 அன்று வெளிவந்தது.  

## நடிகர்கள்
- சூர்யா - துரை சிங்கம்
- ஹன்சிகா மோட்வானி - சத்யா
- அனுஷ்கா செட்டி - காவியா
- டேனி சபானி
- விவேக் - ஏழுமலை
- சந்தானம்
- ரகுமான்
- முகேஷ் ரிஷி
- ராதா ரவி - துரை சிங்கத்தின் தந்தை
- நாசர் - மகாலிங்கம்; காவியாவின் தந்தை
- விஜயகுமார்
- நிழல்கள் ரவி
- தலைவாசல் விஜய்
- மனோரமா - காவியாவின் பாட்டி
- ஜானகி சபேஷ் - காவியாவின் தாய்
- சுமித்ரா
- மன்சூர் அலி கான்
- ஸ்ரீனிவாசன்
- யுவராணி - துரைசிங்கத்தின் சகோதரி
- சிறப்புத் தோற்றத்தில் அஞ்சலி

## படப்பிடிப்பு
இத்திரைப்படம் சென்னை, கேரளா, ஹைதெராபாத், தூத்துக்குடி, திருநெல்வேலி மற்றும் காரைக்குடி பகுதிகளில் படமெடுக்கப்பட்டது. படத்தின் சிறப்பு காட்சிகள், பாடல் மற்றும் சண்டை காட்சிகள் ஆகியவை டர்பன், கேப் டவுன், தென் ஆப்ரிக்கா, தான்சானியா மற்றும் கென்யா ஆகிய நாடுகளில் படமாக்கப்பட்டுள்ளது.  

## கதைச் சுருக்கம்
துரை சிங்கம் (சூர்யா) தூத்துக்குடியில் உள்ள ஒரு பள்ளியில் தேசிய மாணவர் படை ஆசிரியராக இருந்து கொண்டு தூத்துக்குடி கடல் பகுதியில் நடக்கும் ஆயுதக் கடத்தலைக் கண்காணிக்கிறார். கடத்தப்படுவது ஆயுதம் அல்ல போதை பொருட்கள் என்ற உண்மையை கண்டறிகிறார். இதில் சில உள்நாட்டு, வெளிநாட்டு நபர்கள் தொடர்பு இருப்பதை கண்டுபிடித்து, காவல் துறை அதிகாரியாக பதவியேற்றுக் கொண்டு, அவர்களை எப்படி பிடிக்கிறார் என்பதை இயக்குநர் விறுவிறுப்பாக சொல்லி உள்ளார்.  

## ஒலிப்பதிவு

சிங்கம் படத்திற்கு இசை அமைத்த தேவி ஸ்ரீ பிரசாத் அவர்களே சிங்கம் 2 படத்திற்கும் இசை அமைகின்றார். பாடல்கள் அதிகாரபூர்வமாக 2 ஜூன் 2013 அன்று வெளியிடப்பட்டது..  

அனைத்து பாடல்களுக்கும் பாடல் வரி எழுதியுள்ளார் பாடலாசிரியர் விவேகா அவர்கள்.
# ஆங்கில்கள்



(117–138)காலத்து நிலப்படம்;இதில் தற்போதைய டென்மார்க்கின் ஜூட்லாந்து தீபகற்பத்தில் ஆங்கில்கள்(*Anglii*) வாழ்ந்திருந்ததாக காட்டப்பட்டுள்ளது.]]  

**ஆங்கில்கள் ** (*Angles*) என்பவர்கள் வடகடல் பகுதிகளில் வாழ்ந்திருந்த செருமானிய மொழிகள் பேசும் இனப்பிரிவினரில் ஒருவராவர். தற்போதைய செருமனியின் *இஷ்லேஷ்விக்-ஹோல்ஸ்டீன்* மாவட்டத்தின் தொன்மைப்பெயரான *ஆங்கெல்ன்* என்பதிலிருந்து இவர்கள் பெயர் பெற்றதாக கருதப்படுகிறது. வடகடலைக் கடந்து பிரித்தானியத் தீவின் தற்போதைய இங்கிலாந்து பகுதிகளின் வடக்கு மற்றும் கிழக்கு பகுதிகளைக் கையகப்படுத்தினர். இவர்களைக் கொண்டே இப்பகுதிக்கு *ஆங்கிலேய நாடு* எனப்பொருள்படும் **இங்கிலாந்து** என்ற பெயர் வந்தது.
# அமுதபாரதி


**அமுதபாரதி** என்னும் புனைபெயரில் கவிதைகள் எழுதும் ஓவியர் அமுதோனின் இயற்பெயர் மாமண்டூர் குமாரசாமி தாயுமானவர் என்பது ஆகும். இவர் ஐக்கூ (Haiku) என்னும் சப்பானிய கவிதை வடிவத்தில் தமிழ்க் கவிதைகள் எழுதும் முன்னோடிகளில் ஒருவர். அந்தாதி வடிவில் ஐக்கூ எழுதி தமிழ், சப்பானிய கவிதை வடிவங்களை இணைத்தவர். இவர் அமுதோன் என்னும் பெயரில் புத்தகங்களுக்கு அட்டைப்படங்களை வடிவமைக்கிறார்; உள்ளடக்க ஓவியங்களை வரைகிறார். இவரது ஓவியக்கூடம் சென்னை தியாகராய நகரில் உள்ள சிவஞானம் தெருவில் அமைந்திருக்கிறது. பட்டினப்பாக்கத்தில் இல்லம் அமைந்து இருக்கிறது.  

## பிறப்பு
அமுதபாரதி 31 ஆகத்து 1939 ஆம் நாளில் காஞ்சிபுரம் மாவட்டம் மாமண்டூரில் வாழ்ந்த மா. குமாரசாமி – வள்ளியம்மாள் என்னும் இணையருக்கு மகனாகப் பிறந்தார்.  

## படைப்புகள்

## மொழிபெயர்ப்பு
அமுதபாரதியின் கவிதைகள் சிலவற்றை பேராசிரியர் முனைவர் மறைமலை இலக்குவனார் ஆங்கிலத்தில் மொழிபெயர்த்து இருக்கிறார். அக்கவிதைகளை அப்பேராசிரியர் உருவாக்கியுள்ள அமுதபாரதி என்னும் வலைப்பூவில் காணலாம்.  

## பெற்ற விருதுகள்
அமுதபாரதிக்கு 1991ஆம் ஆண்டில் தமிழ்நாடு அரசின் தமிழ்வளர்ச்சித் துறையின் சார்பில் பாவேந்தர் பாரதிதாசன் விருது வழங்கப்பட்டது.  

சென்னை கம்பன் கழகம் வழங்கும் வித்தகர் விருது இவருக்கு வழங்கப்பட்டுள்ளது.  

## அமுதபாரதியின் கவிதைகளில் சில

இந்தக் காட்டில்  

எந்த மூங்கில்  

புல்லாங்குழல்?  

0  

தின்ற பழங்கள்  

மிஞ்சிய கொட்டைகள்  

ஓ! எத்தனை மரங்கள்!  

0  

துளித்துளியாய்ச் சேமிப்பு  

சேர்ந்தது பெருந்தொகை  

சீச்சீ.... வரதட்சணைக் கொள்கை  

0  

வலிக்கிறது நெஞ்சம்  

எத்தனை புத்தகங்கள்  

சுமக்கும் குழந்தை முதுகு  

0  

சன்னலைத் திறந்தேன்  

செய்தித்தாள்  

சட்டசபை அசிங்கம்  

0  

ஜெட்டுக்குள் பறந்தான்  

சுட்டு சுட்டு வீழ்த்தினான்  

சீச்சீ ..... அமைதிக்காம்  

0  

நீண்ட அலகு நாரை  

நீரைக் குத்திக் கிழித்தாலும்  

நீங்காதிருக்கும் நிலா  

0  

காதலனுக்குத் தெரியும்  

காதலியின் கண்ணின்  

நிலா  

0  

வருகிறது பாடல்  

மூங்கில் காட்டில்  

முழுநிலா  

0  

மேனியில் தண்ணீர்  

படாமல் குளிக்கும்  

மஞ்சள் நிலா  

0  

சருகே சருகே  

விழாதே  

குளத்தில் நிலா  

## அமுதபாரதி வடிவமைத்த நூலட்டைகள் சில

## சான்றடைவு
# திரொசோபில்லம்



**திரோசோபில்லம்** (Drosophyllum) என்பது ஒரு பூச்சியுண்ணும் தாவரம் ஆகும். இத்தார்வரம் திரோசிரோசியீ என்னும் இரட்டை விதையிலைத் தாவரக் குடும்பத்தைச் சார்ந்தது. இதில் திரோசோபில்லம் லுசிடேனிக்கம் என்னும் ஒரே வகைச் செடி மட்டுமே உள்ளது. இவை ஸ்பெயின், போர்ச்சுக்கல் மற்றும் மொராக்கோ பகுதிகளில் மட்டுமே வளர்கின்றன இது ஒரு சிறு செடியாகும். இது பாறைச் சந்துகளிலும், பிளவுகளிலும் வளர்கிறது. இதன் தண்டுப்பகுதி 5- 15 செ. மீ வரை வளர்கிறது. இத்தண்டின் மேல் பகுதியிலிருந்து மெல்லிய நீண்ட இலைகள் காணப்படுகின்றன. இந்த இலைகள் 20 செ, மீ நீளம் வரை உள்ளன. 8 மி.மீ அகலம் கொண்டது. இலையில் மிகவும் நெருக்கமாக முடிகள் வளர்ந்திருக்கும். ஒவ்வொரு முடியிலும் ஒரு நீண்ட காம்பும், அதன் நுனியில் உப்பலான தலைப்பகுதியும் காணப்படும். இவை சுரப்பிகளுள்ள முடிகளாகும். இது பிசு பிசுப்பாக ஒட்டக்க்கூடியதாக இருக்கும். இதன் பசை பனித்துளி போல் காணப்படும். இதை பனி இலைச்செடி என்றும் அழைப்பார்கள்.  

## மேற்கோள்களும் குறிப்புகளும்
# சிவஞானபோத வகுடீகை

**சிவஞானபோத வகுடீகை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சித்தாந்தப் புலவரால் இயற்றப்பட்டது. சிற்றம்பல நாடிகளின் புலமையை உணர்ந்த அவரது ஆசிரியர் சிவஞான போதத்தை வகுத்தளித்துத் தருமாறு வேண்ட, சிற்றம்பல நாடிகள் இதனைச் செய்தார் எனக் கூறப்படுகிறது.  
- இந்நூல் விரிவுரை ஆதலின் ‘வகுடீகை’ எனப்பட்டது.
- வகுடு என்னும் சொல் தலைமுடியைப் பிரித்தெடுக்கும் வாக்கைக் குறிக்கும்.
- வகுளம் தலைமுடி வாக்கில் சூடிக்கொற்றும் ஒருவகை அணிகலன்.
- வகுடீகை என்னும் சொல்லை ‘வகுடு ஈகை’ என்று பிரித்துப் பொருள் உணர்ந்துகொள்ள வேண்டும்.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
## அடிக்குறிப்பு
# சிவஞானபோத உரை

சிவஞானபோதம் நூலுக்குப் பல உரைநூல்கள் நோன்றியுள்ளன. அவற்றில் குறிப்பிடத்தக்கவை சில.  
- ‘பாண்டிப்பெருமாள் விருத்தி’ என்னும் உரை இந்த நூலுக்கு எழுதப்பட்ட ‘பழைய உரை’
- 17 ஆம் நூற்றாண்டில் வாழ்ந்த சிவஞான சுவாமிகள் சிவஞான போதத்தை விளக்கிச் ‘சிவஞான பாடியம்’ என்னும் பேருரை ஒன்று எழுதியுள்ளார்.
- 18 ஆம் நூற்றாண்டில் வாழ்ந்த சிவாகமத் தேர்ச்சி உள்ள ஒருவரின் உரை 1875-ல் அச்சாகி வெளிவந்துள்ளது.
- ‘திருவாவடுதுறை ஆதீனத்துப் பழைய உரை’ 1952-ல் வெளிவந்துள்ளது.
இவையேயன்றிப் பல புத்துரைகளும், வேதாந்த உரைகளும் வெளிவந்துள்ளன.  

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# சிவஞானப்பிரகாச வெண்பா

**சிவஞானப்பிரகாச வெண்பா** என்னும் நூல் 15 ஆம் நூற்றாண்டில் வாழ்ந்த சிவஞான வள்ளல் என்பவரால் எழுதப்பட்டது.  

சிவஞான வள்ளல் எழுதிய 20 நூல்களில் இது ஒன்று.  

இது ஆகமச் செய்திகளைக் கூறும் நூல்.  

இந்நூல் அப்பர், மெய்கண்டார், அருள்நந்தி, உமாபதி, கண்ணுடைய வள்ளல், காரைக்கால் அம்மை, நக்கீரர், திருமூலர், சம்பந்தர் ஆகியோரைக் குறிப்பிட்டு அஅவர்களின் அரிய செயலைப் போற்றுகிறது.  

திருக்குறளை வியந்து போற்றுகிறது.  

இதன் பாடல் (எடுத்துக்காட்டு)  
<poem>சைவம் சிவத்தோடு சம்பந்தம் ஆனமையால்  
சைவமே அத்துவிதம் சாதிக்கும் – சைவத்தை  
வேறென்று கொள்ளற்க வேறற்ற வேதாந்தக்  
கூறென்று கொள்ளுதலே கோள்.</poem>  

சைவம் வேறு, சிவம் வேறு அன்று. இரண்டும் ஒன்றினுள் ஒன்று அடங்கியுள்ள அத்துவிதம் என்று இந்தப் பாடல் கூறுகிறது.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# சிவநெறிப் பிரகாச உரை

சிவக்கொழுந்து தேசிகர் எனப் பெயர் சூட்டப்பட்டிருந்த சிவாக்கிர யோகிகளின் மாணாக்கர் நந்தி சிவாக்கிர யோகிகள். ஆசிரியர் சிவாக்கிர யோகிகள் எழுதிய சிவநெறிப் பிரகாசம் என்னும் நூலுக்கு அவரது மாணாக்கர் நந்தி சிவாக்கிர யோகிகள் எழுதிய உரை **சிவநெறிப் பிரகாச உரை**. இவரே ஆதியில் அருள்நந்தி தேவர் என வழங்கப்பட்டார். இவர்களது காலம் 16 ஆம் நூற்றாண்டின் பிற்பகுதி.  

## உரையின் பாங்கு
- அத்துவாக்கங்கள் ஆறு. கலை, மந்திரம், பதம், வன்னம், புவனம், தத்துவம் என்பன அவை. இவை இந்த உரையில் விளக்கமாகச் சொல்லப்பட்டுள்ளன.
- ‘முக்கியாத்துவம்’ என்னும் புதிய சொல் ‘சிவாகமத்தின் முதன்மையான பொருள்கள்’ என்னும் பொருளில் இந்நூலில் முதன்முதலாக வருகிறது.
- ஆசிரியரின் மகள் ‘சிவானந்த நாச்சியார்’. இவரை உரையில் குறிப்பிடுகிறார்.

உரையின் இறுதியில் உள்ள உரையாசிரியரின் பாடல்:  
<poem>தந்தை சிவக்கொழுந்து தாள்பணிந்தே தான்தனுசை  
எந்தை சிவநெறிஇங்(கு) ஏதென்னச் – சிந்தையால்  
தேர்ந்து சிவாகமத்தைச் சேர்த்(து)ஆ யிரமதனை  
ஒர்ந்திடச்சொன் னான்தமிழால் உற்று.</poem>  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, பதிப்பு 2005
# முழு உறவு ஒன்றிப்பு

**முழு உறவு ஒன்றிப்பு** அல்லது **முழுமையான ஒன்றியம்** (*full communion*) என்பது கிறித்தவ இறையியலில் பல்வேறு திருச்சபைகளும் அமைப்புக்களும் குழுக்களும் ஒருவருகொருவர் மிகத்தேவையான கோட்பாடுகளை பகிரக் கொள்ளும் புரிந்துணர்வாகும்.  

கத்தோலிக்க, கிழக்கத்திய மரபுவழி மற்றும் கிழக்கு மரபுவழி திருச்சபைகளில் ஒரே திருச்சபை அமைக்கின்ற கிறித்தவர்களிடையே மட்டுமே முழுமையான ஒன்றியம் இயலும் என நம்புகின்றன. சீர்திருத்த கிறித்தவர்களிடையே முழுமையான ஒன்றியம் என்பது தங்கள் தனித்தன்மையை முழுவதும் தக்கவைத்துக்கொண்டுள்ள பல கிறித்தவ சமயப் பிரிவுகளிடையே நிலவும் நடைமுறை ஒப்பந்தத்தை குறிக்க பயன்படும். ஒரு திருச்சபையினைச் சேர்ந்தவர் தங்களுடன் முழு உறவு ஒன்றிப்பில் உள்ள பிற திருச்சபைகளில் சென்று வழிபட அனுமதி உண்டு.  

## கத்தோலிக்கத் திருச்சபை
கத்தோலிக்கத் திருச்சபை முழுமையான உறவு ஒன்றிப்புக்கும் பகுதியான ஒன்றிப்புக்கும் வேறுபாடு காண்கிறது. கத்தோலிக்கத் திருச்சபையில் முழு உறவு ஒன்றிப்பு என்பது வழிபாட்டு முறைகளால் வேவ்வேறாகவோ, அல்லது ஒத்தோ இருக்கும் தனித் திருச்சபைகள் பலவும் உரோமைத் தலைமைக்குருவோடு இணைந்து செயல்படுவதைக் குறிக்கும். கத்தோலிக்க திருச்சபை சீர்திருத்தத் திருச்சபையினருடன் பகுதியான ஒன்றியம் மட்டுமே கொள்ளமுடியும் என நம்புகின்றனர். ஆயினும் இவர்களினும் மிக நெருக்கமான உறவு மரபுவழி சபைகளில் இருந்தாலும், அவையும் குறைவான உறவு ஒன்றிப்பாகவே கருதப்படுகின்றது.
# ஆங்கிலச் சட்டம்


இங்கிலாந்து மற்றும் வேல்சில் நடைமுறையிலுள்ள சட்டம் **ஆங்கிலச் சட்டம்** (English law) எனப்படுகிறது. அயர்லாந்து குடியரசிலும் பெரும்பான்மையான பொதுநலவாய நாடுகளிலும் ஐக்கிய அமெரிக்காவிலும் நடைமுறையிலுள்ள பொதுச் சட்டம், இதையே அடிப்படையாகக் கொண்டது. பொதுநலவாய நாடுகள் பிரித்தானிய பேரரசின் கீழ் இருந்தபோது ஆங்கிலச் சட்டம் கடைபிடிக்கப்பட்டு வந்தது.  

ஆங்கிலச் சட்டத்தின் சாரமானது நீதிமன்றங்களில் அமர்ந்து நீதிபதிகள் தங்களுக்கு முன் வைக்கப்படும் தகவல்களை சட்ட முன்னுதாரணம் (stare decisis) கொண்டு உருவாக்குவதாகும். இங்கிலாந்து மற்றும் வேல்சின் மிக உயரிய மேல்முறையீட்டு நீதிமன்றமான ஐக்கிய இராச்சியத்தின் உச்ச நீமன்றத்தின் முடிவுகள் மற்ற அனைத்து நீதிமன்றங்களையும் கட்டுப்படுத்தும். எடுத்துக்காட்டாக, எந்தவொரு நாடாளுமன்ற சட்டம் இயற்றப்படாவிடினும் கொலை என்பது ஒரு பொதுச் சட்டக் குற்றமாகும். பொதுச் சட்டத்தை நாடாளுமன்றம் திருத்தவோ மீட்கவோ இயலும்; இதன்படியே கொலைக்குற்றத்திற்கான தண்டனை மரண தண்டனையிலிருந்து ஆயுள் தண்டனையாக (இங்கிலாந்தில்) மாற்றப்படுள்ளது. இரு சட்ட முறைகளுக்கும் முரண் எழும்போது ஆங்கில நீதிமன்றங்களில் இயற்றுசட்டமே பொதுச் சட்டத்தை விட முன்னுரிமை பெறுகிறது.  
## வரலாறு
தொன்மையான **ஆங்கிலச் சட்டம்** கி.பி 600இல் கென்ட் மன்னர் அத்தெல்பெர்ட்டினால் எழுதப்பட்டது. இது ஆங்கிலத்தில் மட்டுமல்லாது டியூட்டோனிக்க மொழிகள் அனைத்திலுமே பழமையான சட்டம் ஆகும். அறச் சிந்தனைகளின்அடிப்படையிலேயே இச்சட்டம் இயற்றப்பட்டிருக்க வேண்டும். இவை தொடர்ந்து மேம்படுத்தப்பட்டு வந்தபோதும் அடுத்த இரு நூற்றாண்டுகளுக்கு பெரும் முன்னேற்றம் ஏற்படவில்லை. கிபி 890இல் கனூட் அரசர் அதுவரை நடைமுறையிருந்த சட்டங்களைத் தொகுத்தார். இருப்பினும் இவை கையெழுத்துப் பிரதிகளாகவே இருந்தமையால் வெளி உலகிற்கு தெரியாமலே இருந்தது. 1568ஆம் ஆண்டு இவற்றை இலம்பார்டு பதிப்பித்தார். தற்கால ஆங்கிலத்தில் இவை 1840இல் மொழிமாற்றப்பட்டு வெளியானது.  
## சான்றுகோள்கள்

## இதனையும் காண்க
- பொதுச் சட்டம்
# வார்ப்புரு:கலைக்களஞ்சியக் கட்டுரை விளக்கம்

<div>  

**வணக்கம்**, ****!  

தமிழ் விக்கிப்பீடியாவில் கட்டுரைகள் எழுத முனைவதற்கு நன்றி. எனினும், நீங்கள் உருவாக்கிய கட்டுரை விக்கிப்பீடியா போன்ற ஒரு கலைக்களஞ்சியத்தில் இடம்பெறத்தக்கது அன்று என்பதால் நீக்கியுள்ளோம். குறிப்பாக, **விக்கிப்பீடியா ஒரு வலைப்பதிவு அன்று** என்பதைக் கருத்தில் கொள்க. எடுத்துக்காட்டுக்கு, ஒரு நாட்டைப் பற்றிய தகவல், புள்ளிவிவரங்களை விக்கிப்பீடியாவில் தரலாம். ஆனால், அந்நாட்டின் அரசியல் சூழ்நிலை பற்றிய தங்கள் கருத்தை இங்கு இட இயலாது. அதே போல், ஒரு நோயைப் பற்றிய விவரங்களைத் தரலாம். ஆனால், அந்நோயில் இருந்து பாதுகாத்துக் கொள்வதற்கான அறிவுரை, சொந்த அனுபவம் போன்றவற்றை ஒரு கட்டுரையாக எழுத இயலாது.  

தமிழ் விக்கிப்பீடியாவில் உள்ள தேர்ந்தெடுத்த கட்டுரைகளைக் கண்டீர்கள் என்றால், என்ன வகையான கட்டுரைகளை எழுதலாம் என்பது புலப்படும். தங்களுக்குத் தேவைப்படும் தகவலை ஆங்கில விக்கிப்பீடியாவில் இருந்து எடுத்து தமிழில் மொழிபெயர்த்து எழுதலாம். ஒரு கட்டுரையை முதல் எடுப்பிலேயே முழுமையாக எழுத வேண்டியதில்லை. மூன்று வரிகள் இருந்தால் போதும். பிறகு, சிறுகச் சிறுக வளர்த்து எழுதலாம். மற்ற விக்கிப்பீடியா பயனர்களும் உங்களுக்கு உதவுவர். தகுந்த ஆதாரங்களுடன் நடுநிலையான தகவலை மட்டும் எழுதுங்கள். இவை வேறு எங்கும் இருந்து படியெடுக்கப்பட்டதாகவோ காப்புரிமைச் சிக்கல் இல்லாததாகவோ பார்த்துக் கொள்ளுங்கள்.  

---
புதிதாக கட்டுரைகள் எழுதுவது மட்டுமன்றி, ஏற்கனவே உள்ள கட்டுரைப் பக்கங்களை மேம்படுத்தலாம். அவற்றில் உள்ள பிழைகளைத் திருத்தலாம். கட்டுரைகளில் இடத்தக்க படங்களை விக்கிமீடியா காமன்சு தளத்தில் பதிவேற்றலாம்.  

---
ஏதேனும் கேள்வி இருந்தால், உதவி தேவையெனில் ஒத்தாசைப் பக்கத்தில் கேளுங்கள். நீங்கள் கட்டுரை எழுத, பயிற்சி பெற விரும்பினால், அருள்கூர்ந்து மணல்தொட்டியைப் பயன்படுத்துங்கள். நன்றி.  
</div>  

<noinclude>  

</noinclude>
# விரும்பிய ஒன்றிணைப்பு


**விரும்பிய ஒன்றிணைப்பு** (*personal union*) என்பது இரு அல்லது மேற்பட்ட இறையாண்மையுள்ள நாடுகளுக்கிடையே சட்டம் மூலம் ஏற்படுத்தப்பட்ட உறவாகும்; இருநாடுகளும் ஒரே நாட்டுத் தலைவரைக் கொண்டிருக்கலாம்.  

விரும்பிய ஒன்றிணைப்புகள் பல்வேறு காரணங்களுக்காக உருவாகலாம். ஒரு நாட்டின் இளவரசி மற்ற நாட்டு அரசரை மணந்து இருவருக்கும் பிறக்கும் மகன் மூலமாக இணைவது பொதுவானதாகும். சில நேரங்களில் மற்ற நாட்டு தாக்குதல்களிலிருந்து தன்னைக் காப்பாற்றிக் கொள்ள வலுவான அண்டைநாட்டுடன் விரும்பி ஒன்றிணைவதும் உண்டு. இந்த ஒன்றிணைப்புகள் அந்நாட்டு அரசியலமைப்புச் சட்டங்களில் தெளிவாக வரையறுக்கப்படுகின்றன. இந்த இணைப்புகள் எளிதில் உடையக் கூடியனவாகும்.
# விக்கிப்பீடியா:பங்களிப்பாளர் அரவணைப்பு

தமிழ் விக்கிப்பீடியாவில் புகுபதியும் பயனர்கள், பங்களிப்பாளர்களை அரவணைப்பது தொடர்பான அணுகுமுறை, வார்ப்புருக்களின் தொகுப்பு.  

**புதிய பயனர்களை வரவேற்க**  

**புகுபதியாத பயனர்களை வரவேற்க**  

**சோதனைத் தொகுப்புகளைச் செய்யும் பங்களிப்பாளர்களுக்கு விளக்கம் அளிக்க**  

**புதுப் பங்களிப்பாளர்களின் கட்டுரைகள் நீக்கப்படும் போது**  

**முதல் தொகுப்பைச் செய்யும் பங்களிப்பாளருக்கு நன்றி சொல்ல**  

**முதல் கட்டுரையை எழுதும் பங்களிப்பாளருக்கு நன்றி சொல்ல**  

**தொடர் பங்களிப்பாளருக்கு நன்றி சொல்ல**  

**மாதாந்திர பங்களிப்பு மைல்கற்களுக்கு மகிழ்ச்சியைத் தெரிவிக்க**  

, , - ஒவ்வொரு மாதமும் ஒரே பயனருக்குத் திரும்பத் திரும்ப ஒரே மைல்கல் வார்ப்புருவை இடத் தேவை இல்லை. அடுத்தடுத்த மைல்கற்களுக்குச் செல்லும் போது அதற்கேற்ப வார்ப்புருக்களை இடுவது போதுமானது.  

**குறிப்பிட்ட பங்களிப்புகளுக்குப் பதக்கம் அளித்துப் பாராட்ட**  

விக்கிப்பீடியா:விக்கியன்பு பார்க்கவும்.
# இங்கிலாந்து இராச்சியம்


**இங்கிலாந்து இராச்சியம்** மேற்கு ஐரோப்பாவில் 927 முதல் 1707 வரை இருந்த ஒரு இராச்சியமாகும். தனது உயர்ந்தநிலையில் இங்கிலாந்து இராச்சியம் பிரித்தானியாவின் மூன்றில் இரண்டு பங்கு தென்பகுதியையும் பல சிறுதீவுகளையும் அடக்கியிருந்தது. வடக்கில் இதன் எல்லையாக இசுகாட்லாந்து இராச்சியத்தைக் கொண்டிருந்தது. துவக்கத்தில் இதன் தலைநகரமும் முதன்மை அரண்மனைகளும் வின்செஸ்டரில் இருந்தன. பின்னர் வெஸ்ட்மின்ஸ்டரும் குளோசெசுடரும் ஒரே தகுதிநிலையில் இரு தலைநகரங்களாக இருந்து மெதுவாக வெஸ்ட்மின்ஸ்டர் முன்னுரிமை பெறலாயிற்று.
# அயர்லாந்து இராச்சியம்



**அயர்லாந்து இராச்சியம் ** (*Kingdom of Ireland*, 1542க்கும் 1800க்கும் இடைபட்ட காலத்தில் அயர்லாந்தில் நிறுவப்பட்ட இராச்சியத்தைக் குறிக்கும். இது ஹென்றி VIIIயால் 1542இல் நாடாளுமன்ற சட்டமொன்றினால் (அயர்லாந்து முடியாட்சி சட்டம் 1542) உருவாக்கப்பட்ட இராச்சியமாகும். ஹென்றி VIII அயர்லாந்தின் மன்னராக முடிசூட்டிக் கொண்டார். முன்னதாக 1171 முதல் இப்பகுதி இங்கிலாந்தினால் குடிமைபடுத்தப்பட்டு அயர்லாந்து பிரபுவினால் ஆளப்பட்டு வந்தது. ஹென்றியின் முடியாட்சியை ஐரோப்பாவின் சில சீர்திருத்த கிறித்தவ நாடுகள் அங்கீகரித்தபோதும் கத்தோலிக்க முடியாட்சிகள் ஏற்றுக் கொள்ளவில்லை. இருப்பினும் ஹென்றியின் மகள் மேரியை அயர்லாந்தின் அரசியாக 1555இல் திருத்தந்தை ஏற்றுக் கொண்டார். அயர்லாந்தின் இத்தனி இராச்சியம் 1800இல் பெரிய பிரித்தானிய இராச்சியத்துடன் இணைந்ததுடன் முடிவுற்றது.
# காட்டெருது



***காட்டெருது *** (Bison) என்றவகை விலங்கினங்கள் பெரிய, இரட்டைப் படைக் குளம்புகள் உள்ள பொவைன் எனப்படும் உட்குடும்பத்தைச் சேர்ந்தவையாகும்.  

இவை இரண்டு உயிருள்ள இனங்களாகவும் நான்கு அழிபட்ட இனங்களாகவும் அடையாளப் படுத்தப்பட்டுள்ளன. அழிந்த இனங்களில் மூன்று அமெரிக்காவிலும் ஒன்று மேற்கு ஐரோப்பிய இசுடெப் சூழலிலிலும் காணப்பட்டன.  

வாழும் இனங்களில் அமெரிக்கக் காட்டெருது, (*Bison bison*) அல்லது அமெரிக்க எருமை வட அமெரிக்காவில் மட்டுமே கூடிய அளவில் காணப்படுகிறது. இவற்றில் இரண்டு உட்பிரிவுகளாக, **சமவெளி காட்டெருது**, (*Bison bison bison*) மற்றும் **வனக் காட்டெருது**, (*Bison bison athabascae*) உள்ளன. **ஐரோப்பிய காட்டெருது** (*Bison bonasus*), ஐரோப்பாவிலும் காக்கேசியாவிலும் காணப்படுகிறது.
# வடமலாபுரம்


**வடமலாபுரம்** (ஆங்கிலம் : Vadamalapuram) இது இந்திய மாநிலமான தமிழ்நாட்டில், விருதுநகர் மாவட்டத்தில் சிவகாசி வட்டம் , சிவகாசி ஊராட்சிஒன்றியத்தில் உள்ள ஊராட்சி ஆகும் . இந்த ஊராட்சியானது விருதுநகர் சட்ட மன்றம் மற்றும் நாடாளுமன்ற தொகுதிக்கு உட்பட்டதாகும்.  
இந்த ஊராட்சியில் அரசு ஆரம்ப சுகாதார நிலையம், அரசு மேல்நிலைப் பள்ளி, அரசு பொது நூலகம் உள்ளது.  
இந்த ஊரில் பெருமாள் கோயில், பிள்ளையார் கோயில்,அம்மச்சாரம்மன்,கண்ணன் கோயில் பஜனை மடம்,நாகர் மற்றும் கம்பளத்து பெருமாள் கோயில் ஆகிய ஆன்மீக ஸ்தலங்கள் உள்ளன.  
இவ்வூரில் அர்ஜுனா ஆறு ஓடுகிறது.
# சோலைத்தேவன்பட்டி



**சோலைத்தேவன்பட்டி** என்பது இந்தியாவின் தமிழ்நாடு மாநிலத்திலுள்ள தேனி மாவட்டத்தில் உள்ள ஒரு கிராமமாகும். இந்த ஊர் தேனி நகரில் இருந்து 16.4 கிலோ மீட்டர் தொலைவில் உள்ளது. இங்குள்ள மக்கள் அதிகமாக வேளாண்மை தொழிலில் ஈடுபட்டுள்ளனர்.  

## கோயில்கள்

1. விநாயகர் கோவில்
1. காளி அம்மன் கோவில்
1. கருப்பசாமி கோவில்

## பள்ளிகள்
1. காளீஸ்வரி ஆரம்ப பள்ளி
# சிவநெறிப் பிரகாசம்

**சிவநெறிப் பிரகாசம்** என்னும் நூல் 16 ஆம் நூற்றாண்டில் வாழ்ந்த சிவாக்கிர யோகிகள் என்பரால் எழுதப்பட்ட சைவசித்தாந்த நூல். இதற்கு இவரது மாணாக்கர் எழுதிய சிவநெறிப் பிரகாச உரை இந்த நூலின் பெருமையை நன்கு விளக்குவதாக உள்ளது. யோகிகளின் மகள் சுவானந்த நாச்சியார் தமக்குச் சிவநெறியை உணர்த்தும்படி வேண்ட அதன் பொருட்டு சிவாகமங்களிலிருந்து தெரிந்தெடுத்த செய்திகளை 1000 சுலோகங்களில் தந்துள்ள நூல் இது. வாழ்க்கை இருளில் சிவப்பேறு அடைய வழிகாட்டும் ஒளிவிக்கு என்னும் பொருள் தருவதாய், இந்த நூலின் பெயர் ‘சிவநெறிப் பிரகாசம்’ என்று சூட்டப்பட்டுள்ளது.  

நூலின் பாடல்கள் எண்சீர் விருத்தங்களால் ஆனவை.  

நூல் சொல்லும் செய்திகளில் சில:  
- முனிவர்கள் பின்பற்றிய வாழ்க்கை முறைகள் - துருவாசர் சந்நியாசம், அகத்தியர் வானப்பிரத்தம், கௌதமர் கிரகத்தம், ததீசி பிரமச்சரியம்
- அளவை கூறும் பகுதியில் பதி, பசு, பாச இலக்கணம் கூறப்பட்டுள்ளது.
- தீட்சை முதலானவற்றைக் கூறும் பகுதியில் புறசமய மறுப்புகள் காணப்படுகின்றன.
- மூன்று வகை ஆன்மாக்கள்: சகலர், பிரளயாகலர், விஞ்ஞானகலர்
- சிவஞான சித்தியாருக்கு உரை எழுதிய பின்னர் இந்த நூல் செய்யப்பட்டதற்கான குறிப்புகள் நூலில் காணப்படுகின்றன.
- மகடூஉ முன்னிலைப் பாடல்கள் இந்நூலில் யாண்டும் இல்லை.
நூலில் உள்ள பாடல் (எடுத்துக்காட்டு)  

செறிவரிய ஞானநிட்டை எய்தி னோர்கள்  
:சீவன்முத்த ராய்ச்சரிக்கும் சிவமே யாவர்  
அறிவறிதாம் அவர்செயலைப் பிராரத்த பேதம்  
:அனேகமுள ஆதலினால் அவ்வுடல் வாதனையால்  
பிரிவரிதாய்ச் சிற்றின்பம் அனைத்தினையும் பெற்றும்  
:பெரிதாய இச்சை வெறுப்பினராயும் பின்னும்  
நெறியான அறம்மறந்து மறமே செய்தும்  
:நீங்கியிடார் சிவன்தனை எந்நேரமும் அந்நிலையே.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, பதிப்பு 2005

## அடிக்குறிப்பு
# முன்னிலைப் பாடல்கள்

வாழ்க்கைக்கு வழிகாட்டும் அறநெறிகளைக் கூறும் பாடல்களில் சில சீரும் சிறப்பும் மிக்க ஆண்மகனையோ, பெண்மகளையோ பொதுப்பட விளித்து, நெறிகளைக் கூறுகின்றன. ஆண்மகனை விளித்துக் கூறும் பாடலை **ஆடூஉ முன்னிலை** என்றும், பெண்மகளை விளித்துக் கூறும் பாடலை **மகடூஉ முன்னிலை** என்றும் இலக்கண நூல்கள் குறிப்பிடுகின்றன.  
- ஆடூஉ முன்னிலை
- மகடூஉ முன்னிலை
# ஆடூஉ முன்னிலை

முன்னிலைப் பாடல்களில் ஆண்மகனை முன்னிறுத்திப் பாடும் பாடல்களை **ஆடூஉ முன்னிலை** என்று இலக்கண நூலார் குறிப்பிடுகின்றனர்.  

<poem>காதலார் சொல்லும் கடுஞ் சொல், உவந்து உரைக்கும்  
ஏதிலார் இன் சொலின் தீது ஆமோ-போது எலாம்  
மாதர் வண்டு ஆர்க்கும் மலி கடல் தண் சேர்ப்ப!-  
ஆவது அறிவார்ப் பெறின்? </poem>  

இந்தப் பாடலில் நெய்தல் நிலத் தலைவனை **'மாதர் வண்டு ஆர்க்கும் மலி கடல் தண் சேர்ப்ப**' என்பது ஆடூஉ முன்னிலை. ஆசை கொண்ட வண்டினத்தின் ஆரவாரம் மிகுந்த கடலோர ஈர நிலத்தின் தலைவனே! எனபது இந்த விளியின் பொருள்.  

<poem>சான்றாண்மை, சாயல், ஒழுக்கம், இவை மூன்றும்  
வான் தோய் குடிப் பிறந்தார்க்கு அல்லது,-வான் தோயும்  
மை தவழ் வெற்ப!-படாஅ, பெருஞ் செல்வம்  
எய்தியக்கண்ணும், பிறர்க்கு. </poem>  

இந்தப் பாடலில் வரும் **வான் தோயும் மை தவழ் வெற்ப!** என்பது குறிஞ்சிநிலத் தலைவனை விளித்த ஆடூஉ முன்னிலை  

ஒப்பிட்டுக் காண்க  
- மகடூஉ முன்னிலை
## அடிக்குறிப்புகள்
# விக்கிப்பீடியா:பங்களிப்பாளர் அறிமுகம்/இலங்கை

__NOTOC__  
தமிழ் விக்கிப்பீடியாவுக்குச் சிறப்பாகப் பங்களித்து வரும் இலங்கையைச் சேர்ந்த பங்களிப்பாளர்களைப் பற்றிய அறிமுகம்.  

## மதனாஹரன்

## சிறீதரன்

## சஞ்சீவி சிவகுமார்

## பீ.எம். புன்னியாமீன்

## மு. சிவகோசரன்

## செந்தி

## பாஹிம்

## சந்திரவதனா செல்வகுமாரன்

## நிரோஜன் சக்திவேல்

## கலை

## கலாநிதி

## மயூரநாதன்

## கே. எஸ். பாலச்சந்திரன்

## மயூரேசன்

## உமாபதி
# விக்கிப்பீடியா:பங்களிப்பாளர் அறிமுகம்/தமிழ்நாடு

__NOTOC__  
தமிழ் விக்கிப்பீடியாவுக்குச் சிறப்பாகப் பங்களித்து வரும் தமிழ்நாட்டைச் சேர்ந்த பங்களிப்பாளர்கள் சிலரைப் பற்றிய அறிமுகம்.  

## செல்வராசு

## பூங்கோதை

## ஜெகதீஸ்வரன்

## தினேஷ்குமார் பொன்னுசாமி

## கார்த்திக்

## இரா.முத்துசாமி

## சசிக்குமார்

## செல்வசிவகுருநாதன்

## சண்முகம்

## வாசு

## ஸ்‌ரீகாந்த்

## அஸ்வின்

## தென்காசி சுப்பிரமணியன்

## கார்த்திக் இராமானுஜம்

## கிருஷ்ணபிரசாத்

## சிங்கமுகன்

## பார்வதிஸ்ரீ

## நந்தகுமார்

## சூர்ய பிரகாசு

## பவுல் லியோன் வறுவேல்

## செங்கைப் பொதுவன்

## சோடாபாட்டில்

## ஸ்ரீதர்

## பேராசிரியர். வி. கிருஷ்ணமூர்த்தி

## மகிழ்நன்

## தானியல் பாண்டியன்

## த. உழவன்

## அராப்பத்

## ஹிபாயத்துல்லா

## தேனி. எம். சுப்பிரமணி

## வத்சன்

## இராஜ்குமார்

## குறும்பன்

## மணியன்

## சுந்தர்

## இரவி

## செல்வா

## சிவக்குமார்

## யு.ஷந்தோஷ்ராஜா
# விக்கிப்பீடியா:தேவைப்படும் கட்டுரைகள்

புதிய பங்களிப்பாளர்கள் எழுதிப் பார்க்கக்கூடிய வகையில், தமிழ் விக்கிப்பீடியாவுக்குத் தேவைப்படும் சில கட்டுரைகளின் தொகுப்பு.  

- மாவட்டம் வாரியாக தேவைப்படும் கட்டுரைகள்
- நாடுகள் வாரியாக தேவைப்படும் கட்டுரைகள்
- மாநிலங்கள் வாரியாக தேவைப்படும் கட்டுரைகள்
- தேவைப்படும் அறிவியல் கட்டுரைகள்
# நோர்மானியர் இங்கிலாந்தைக் கைப்பற்றுதல்



**நோர்மானியர் இங்கிலாந்தைக் கைப்பற்றுதல் ** (*Norman conquest of England*) என்பது 11 ஆம் நூற்றாண்டில் வில்லியம் பிரபு தலைமையில் நோர்மானியர்களும் பிரெஞ்சுப் படையினரும் இங்கிலாந்தை வலிந்து கவர்ந்த நிகழ்வைக் குறிப்பதாகும். ஹேஸ்டிங்ஸ் சண்டையில் வில்லியம், இங்கிலாந்து அரசர் ஹெரால்டை 1066 அக்டோபர் 14 அன்று வென்று இங்கிலாந்தின் மன்னராக 1066ஆம் ஆண்டு கிறித்துமசு நாளன்று முடி சூட்டிக்கொண்டார். பின்னர் தமது கட்டுக்குள் கொண்டுவந்து பல மாற்றங்களை அரசாண்மையிலும் சமூகளவிலும் ஏற்படுத்தினார். இவரது நம்பிக்கைக்குரிய பலரை பிரான்சிலிருந்து இங்கிலாந்திற்கு வரச்செய்து பதவிகளை அளித்தார்.  

வில்லியம் இங்கிலாந்தின் மீது படையெடுத்ததற்கு அவரது குடும்ப தொடர்புகளும் ஓர் காரணமாக அமைந்தது. இங்கிலாந்து மன்னர் எட்வர்டுக்கு மக்கள் இல்லாத நிலையில் அவரது உடன்பிறப்பை மணந்திருந்த காரணத்தினால் அடுத்த வாரிசாக தாம் முடிசூட்டப்படுவோம் என நம்பினார். ஆனால் சனவரி 1066 இல் எட்வர்டின் மறைவிற்கு பின்னர், மற்றொரு வாரிசும் இங்கிலாந்தின் வெசெக்சின் மன்னருமான ஹெரால்டுக்கு முடி சூட்டப்பட்டது. இதனால் தாம் ஏமாற்றப்பட்டதாக வில்லியம் கருதினார். இதேவேளையில் நோர்வேயின் அரசர் ஹரால்டு ஹார்ட்ரதாவும் இங்கிலாந்தைக் கைப்பற்ற வடக்கு இங்கிலாந்தை படையெடுத்தார். புல்போர்டு சண்டையில் வென்றபோதும் 1066 செப்டம்பர் 25 அன்று இசுடாம்போர்டு பிரிட்ஜ் சண்டையில் நோர்வே அரசர் கொல்லப்பட்டார். ஹெரால்டு வடக்கு இங்கிலாந்தில் இருப்பதை பயன்படுத்தி வில்லியம் தென் இங்கிலாந்துப் பகுதியில் தாக்குதல் நடத்தினார். வில்லியமை தடுக்க தென் இங்கிலாந்து வந்த ஹெரால்டு தமது படைகளில் பெரும்பகுதியினரை வடக்கிலேயே விட்டு வந்தார். 1066 அக்டோபர் 14 அன்று ஹேஸ்டிங்ஸ் என்றவிடத்தில் நாள்முழுவதும் நடந்த சண்டையில் தோற்கடிக்கப்பட்டு கொல்லப்பட்டார்.  

தமது முதன்மை எதிரிகள் வெல்லப்பட்டாலும் அடுத்த சில ஆண்டுகளுக்கு வில்லியம் பல உள்நாட்டு எதிர்ப்புகளை எதிர்கொள்ள நேர்ந்தது. 1072 ஆம் ஆண்டுவரை அவரது பதவி உறுதியற்ற நிலையில் இருந்தது. தம்மை எதிர்த்த பல பிரபுக்களின் நிலங்களை பறிமுதல் செய்து தமது ஆதரவாளர்களுக்கு வழங்கினார்; இவரது அடக்குமுறைகளால் சிலர் மறைந்து வாழத் தொடங்கினர். தமது ஆட்சியை நிலைநிறுத்திக்கொள்ள பல கோட்டைகளை கட்டியதோடு அலுவல் மொழியாக நோர்மன் பிரான்சிய மொழியை அறிமுகப்படுத்தினார். இம்மொழியே மேல்தட்டு பிரபுக்களின் மொழியாகவும் நீதிமன்றங்கள், அரசு ஆகியவற்றின் மொழியாகவும் கட்டாயப்படுத்தினார். தவிர அனைத்து நிலங்களும் அரசருக்கு உரிமையானதாக (Enfeoffment) அறிவித்து மேற்றட்டு சமூகத்திலும் மாற்றங்களை ஏற்படுத்தினார். இதனால் மெதுவாக சமூகத்தில் மாற்றங்கள் நிகழத் தொடங்கின: அடிமைத்தனம் ஒழிக்கப்பட்டது. அரசாண்மை முறைமையில் பெரும் மாற்றங்கள் நிகழவில்லை; முந்தைய ஆங்கிலோ சாக்சன் அரசின் வடிவங்களையே புதிய நோர்மானிய நிர்வாகத்தினர் மேற்கொண்டனர்.
# ஹேஸ்டிங்ஸ் சண்டை


**ஹேஸ்டிங்ஸ் சண்டை ** (*The Battle of Hastings*) அக்டோபர் 14, 1066 இல் நோர்மானியப் படைகளுக்கும் இங்கிலாந்தின் படைகளுக்கும் இடையே தென் இங்கிலாந்தின் ஹேஸ்டிங்சில் நடந்த சண்டையாகும். இங்கிலாந்துப் படைகள் தோற்கடிக்கப்பட்டு நோர்மானியப் பிரபு வில்லியம் இங்கிலாந்தின் அரசராக முடிசூட்டிக்கொள்ள இந்தச் சண்டை வழிவகுத்தது. இது நோர்மானியர்கள் இங்கிலாந்தைக் கைப்பற்றுதலின் முக்கிய நிகழ்வாக இருந்தது.  

## சான்றுகோள்கள்
# கிளைத்தல் (திருத்தக் கட்டுப்பாடு)

திருத்தக் கட்டுப்பாட்டு மென்பொருட்களில் **கிளைத்தல்** (ஆங்கிலம்: Branching) என்பது மூலத்தை படியெடுத்து அதை தனியாகப் மாற்றி, பின்னர் ஒன்றாக்கக் கூடியதற்கான செயற்கூறு ஆகும்.  

மென்பொருள் உருவாக்கத்தில் வழுக்களை நீக்கி ஒட்டுப் போடுதல், செயற்கூறுகளை வடிமைத்தல், பதிவுகளை வெளியிடல் போன்ற பல்வேறு தேவைகளுக்கு கிளைத்தல் அவசிமாகிறது. பலர் ஒன்றிணைத்து ஒரு பெரிய மென்பொருளை உருவாக்க கிளைத்தலும் ஒன்றாக்கலும் உதவுகின்றன.
# ஒன்றாக்கல் (திருத்தக் கட்டுப்பாடு)

திருத்தக் கட்டுப்பாட்டு மென்பொருட்களில் **ஒன்றாக்கல்** (Merging) என்பது திருத்தக் கட்டுப்பாட்டுக்குள் உள்ள கோப்புக்களில் நிகழ்ந்த பல மாற்றங்களை சமரசப்படுத்தி ஒன்றாக்க உதவும் செயற்கூறு ஆகும். குறிப்பாக ஒரு கோப்பு இரண்டு பேரால் வேறு வேறு கணினிகளில் மாற்றப்பட்டால் அதை ஒன்றாக்க வேண்டிய தேவை எழும்.  

சில சந்தர்ப்பங்களில் மாற்றங்கள் தானான ஒன்றாக்கப்படலாம். பிற சந்தர்ப்பங்களில் முரண்கள் எழலாம். முரண்களை ஆய்ந்து எந்த மாற்றங்களை ஏற்றுக் கொள்வது என்பதை ஒரு நபர் தீர்மானிக்க வேண்டும்.
# களஞ்சியம் (திருத்தக் கட்டுப்பாடு)

திருத்தக் கட்டுப்பாட்டு மென்பொருளில், **களஞ்சியம்** (ஆங்கிலம்: Repository) என்பது மூலத்தையும் (கோப்புக்கள், அடைவுகள்) அது தொடர்பான அனைத்து தகவல்களையும் (மாற்ற வரலாற்றுத் தரவுகள், உறுதிப்பாடுகள், ...) கொண்ட ஒரு சேமிப்பு இடமும் அதற்கான தரவுக் கட்டமைப்பும் ஆகும். பொதுவாக இது ஒரு வழங்கியில் வைக்கப்பட்டு இருக்கும்.  

ஒரு களஞ்சியத்தில் இருந்து புதிய பதிவுகளையோ, வரலாற்றுப் பதிவுகளையோ ஒருவர் பெற்றுக் கொள்ளலாம். என்ன என்ன மாற்றங்கள் எப்பொழுது யாரால் செய்யப்பட்டன என்று ஆராயலாம். பழைய பதிப்பு நிலைக்கு களஞ்சியத்தை மீட்டெடுக்கலாம்.  

திருத்தக் கட்டுப்பாட்டு மென்பொருள் வகையைப் பொறுத்து களஞ்சிய வடிவமைப்பு சற்று வேறுபடலாம்.
# ஏழு அரசுகள் (இங்கிலாந்து)


**ஏழு அரசுகள்** அல்லது ஹெப்டார்க்கி (Heptarchy) என்பது பிரித்தானியாவில் உருவான ஆங்கிலோ சாக்சானிய அரசுகளின் குழுப்பெயராகும். இடைக்காலப் பிரித்தானியாவில் ஆங்கிலோ சாக்சன்கள் படையெடுத்தபின் பல சிறு அரசுகள் தோன்றின அவை ஒன்றுக்கொன்று சண்டையிட்டுக் கொண்டிருந்தன. நாளாக நாளாக அவைகளில் ஒன்றோடொன்று இணைந்தோ அல்லது வெற்றி கொள்ளப்பட்டோ பெரும் அரசுகளாக உருவெடுத்தன. அவ்வாறு உருவான ஏழுஅரசுகளே ஹெப்டார்க்கி என்று அழைக்கப்பட்டன. ஹெப்டார்க்கி என்பது பிரிட்டானியர்களின் அரசுகளில் ஒன்று மற்றொன்றின் மேல் ஆதிக்கம் செலுத்துவதைக் குறிக்கும் சொல்லாகும். பதினாறாம் நூற்றாண்டு வரை ஏழு அரசுகள் இச்சொல் இவ்வரசுகளைக் குறிக்கப் பயன்பட்டது. ஆனால் 12 ஆம் நூற்றாண்டிலேயே இது ஆங்கிலோ சாக்சானிய அரசைக் குறிக்கப்பயன்பட்டதாகக் கூறுவர்.  

## ஏழு அரசுகளின் பெயர்கள்

1. நார்த்தும்பியா
1. மெர்சியா
1. கென்ட்
1. வெசக்சு
1. சசெக்சு
1. எசெக்சு
1. கிழக்கு ஆங்கிலியா
# விக்கிப்பீடியா:உங்களுக்குத் தெரியுமா/பெப்ரவரி 27, 2013


- **மூக்கன்** பறவை ஓய்வெடுப்பதற்கோ, உணவு உட்கொள்வதற்கோ கூடப் பயணத்தை முறிக்காமல் இடைவிடாது தொடர்ந்து எட்டு நாட்கள் வரை பறக்கும்.
- விழித்திரையும் விழி நரம்பும் மூளையின் முளைய விருத்தியின் போது வெளிவளர்ச்சிகளாக உருவாவதால் அவை **மைய நரம்பு மண்டலமாக** கொள்ளப்படுகின்றது.
- 1774ல் இங்கிலாந்து நாட்டின் வேதியியலாரான **சோசப்பு பிரீசிட்லி** ஆக்சிசனைக் கண்டுபிடித்ததாக வெளியிடப்பட்டிருந்தாலும் அதற்கு முன்னரே காரல் வில்லெம் சீலெ (C .W .Scheele) என்ற சுவீடன் நாட்டு வேதியியலார் 1772 ல் இவர் ஆக்சிசனை கண்டறிந்தார்.
- **லோலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.
- பதினெண்கீழ்க்கணக்கு நூல்களுள் ஒன்றாகிய **திரிகடுகம்** நல்லாதனார் என்னும் புலவரால் இயற்றப்பட்டதாகும்
# பேரரசர் ஆல்பிரட்


**பேரரசர் ஆல்பிரட்** (*Alfred the Great*; 849, – 26 அக்டோபர் 899) என்பவர் ஆங்கிலோ சாக்சானிய அரசின் வெசெக்ஸ் பகுதியை கி. பி. 871 முதல் 899 வரை ஆண்ட அரசர் ஆவார். இவரது அண்ணன் எதல்ரெட் இறந்த பின் அரியணை ஏறிய ஆல்பிரட் மிகத் திறமையான ஆட்சியாளராவார். ஆட்சிப் பொறுப்பை ஏற்றபின் வில்டன் என்ற இடத்தில் நடந்த போரில் டேனியர்களிடமிருந்து வெசக்சு நாட்டைக் காத்த பெருமைக்குரியவர். ஆங்கிலோ சாக்சானிய அரசர்களும் முதன் முதலில் பேரரசர் என அழைக்கப்பட்ட பெருமைக்குரியர் இவரே ஆவார். இவருடைய வாழ்க்கை வரலாறு வேல்சு நாட்டைச் சேர்ந்த அறிஞரான அசெர் என்பவரால் பத்தாம் நூற்றாண்டில் எழுதப்பட்டது. பேரரசர் ஆல்பிரெட் சிறந்த கல்வியாளராகவும், சிறாந்த நிர்வாகியாகவும், கருணையுள்ளம் கொண்டவராகவும் விளங்கினார். தனது நாட்டில் கல்வி, அமைதி, ஒழுங்கு, சட்டம், இராணுவம் ஆகியவை நிலைபெற அரும்பணியாற்றினார்.
# திருப்பி அழை (கணினியியல்)

நிரலாக்கத்தில், **திருப்பி அழை** (call-back) என்பது செயலிக்கு உள்ளீடு காரணியாக அனுப்பப்படும் செயலி அல்லது இயக்கக் கூடிய நிரல் துண்டு. இதனை அச்செயலி தனக்கு வேண்டிய நேரத்தில் இயக்கலாம். வெளியே உள்ள அல்லது வரையறை செய்யப்பட்ட ஒன்றை அனுப்பி இயக்கச் சொல்வதால் இதனை திருப்பி அழை (call back) என்று கூறுவர்.  
இவை வரைகலை பயனர் இடைமுகத்தில், ஏசாக்சு சூழ்நிலைகளில் பெரிதும் பயன்படுத்தப்படுகிறது.
# உத்யோக பருவம்


வேண்டுதலுக்கு இணங்க சனத்குமாரர், திருதராட்டிரனுக்கு பிரம்ம வித்தை உபதேசித்தல்]]  

**உத்யோக பருவம்** மஹாபாரதத்தின், 18 பருவங்களுள் ஐந்தாவது பருவமாகும். இதில் கிருஷ்ணனிடம் துரியோதனனும் அர்ஜூனனும் உதவி கோருவது. கௌரவர்கள் சார்பாக சஞ்சயன் மற்றும் பாண்டவர் பொருட்டு ஸ்ரீகிருஷ்ணர் சமாதானத் தூது செல்வது, படை திரட்டுவது ஆகியன அடங்கும்.  

ஆதி பருவத்தில் வரும் பருவசங்கிரகப் பகுதியில் சொல்லியிருப்பது போல, 186 பகுதிகளும் 6,698 ஸ்லோகங்கள் அடங்கியது இந்தப் பருவமாகும்.  

## சிறப்பு
- இப்பகுதியில் கிருஷ்ணர், சத்யபாமா, அர்ஜுனன், திரௌபதி ஆகியோர் போர்கள கூடாரத்தில் வீற்றிருக்க சஞ்சயன் கிருஷ்ணர் இடம் அனுமதி கோரி வருகை படலம் அப்போது அர்ஜுனன் நடக்க போகும் பாரத போரில் போரிடுவதற்கு போர் பயிற்சி எடுத்து கொண்டு இருக்க அர்ஜுனனை தன் அருகில் அழைத்த கிருஷ்ண பரமாத்மா ஒரு நீண்ட பஞ்சு மெத்தை நாற்காலியில் அமர்ந்திருக்க கிருஷ்ணர் தனது மடியில் தலை வைத்து படுக்குமாறு அர்ஜுனனை பணிக்க உடனே அவ்வாறே கிருஷ்ணர் மடியில் தலை வைத்து படுத்த அர்ஜுனன் தனது இரண்டு கால்களில் வலது காலை அர்ஜுனன் தனது மனைவி திரௌபதி மடியில் வைக்க சொல்ல இடது காலை கிருஷ்ணர் தனது மனைவி சத்யபாமா மடியில் காலை வைக்க சொன்னவுடன் அர்ஜுனன் மற்றும் சத்யபாமா இருவரும் திகைத்து போனார்கள்.
- அதற்கு கிருஷ்ணர் தனது கண் ஜாடையில் சத்யபாமாவிற்கு விளக்கம் தர அதை ஏற்று கொண்டவள்.
- அதன் பிறகு அர்ஜுனன், கிருஷ்ணரின் குரு தர்மத்தை நிறைவேற்றும் விதமாக அர்ஜுனன் தனது காலை சத்யபாமா மடியில் வைத்தான்.
- அதன் பிறகு இந்த போர் கூடாரத்திற்குள் வந்த சஞ்சயன் அர்ஜுனன்–சத்யபாமா மடியில் காலை கிடத்தி வைத்து சயன நிலையில் உறங்கும் காட்சியை கண்டு திகைத்து போனான். (அதை காட்சியாக சஞ்சயன் வர்ணிக்கும் போது போர்களத்தில் பெரும் தங்கரத தேரையே மதயானை முட்டி தலைகீழாக தள்ளியதை போல் இருந்தது என காட்சியாக வர்ணித்தான்)
- பின்பு கிருஷ்ணர், அர்ஜுனன் காலை வைத்து உறங்கி கொண்டு இருக்கும் நிலையை இரு தேவியார் நோக்கி கேட்க திரௌபதி எனக்கு ஏதும் சிறமம் இல்லை என்று சொல்ல சத்யபாமா எனது மடியில் அர்ஜுனனின் கால்கள் வைத்திருப்பது உலக்கையை வைத்தார் போல் உள்ளது. என்று கூற மலையவே பெயர்கும் மாவீரன் அல்லவா நமது அர்ஜுனன் போர்களத்தில் அவனது கால்கள் நடக்கும் போதே உலகையே ஆட்டி படைக்கும் வலிமையள்ளவா அதனால் அவனது கால்கள் உலக்கையை போல் கனமாக தானே இருக்கும் என கிருஷ்ணர் சொல்ல மூவரும் சிரித்து கொண்டே அந்த இரவுகள் செல்ல அப்படலம் சென்றது.
- ஒப்பற்ற விதுர நீதி இந்தப் பருவத்தில்தான் வருகிறது. இந்த நீதி குருக்ஷேத்திரப் போருக்கு முன்பு விதுரரால், திருதராஷ்டிரனுக்குச் சொல்லப்பட்டது.
- விதுரனின் வேண்டுதலின் பேரில் சனத்குமாரர் திருதராட்டினுக்கு, இறவாப் பெரு நிலையை அடைய பிரம்ம வித்தை அருளப்பட்டது.
# பீஷ்ம பருவம்



"பீஷ்ம பருவம்" மகாபாரதத்தின் 18 பருவங்களில் 6வது ஆகும். இது குருச்சேத்திரப் போரில் பீஷ்மர் படைத்தலைவராகப் பங்குபெற்ற காலத்து நிகழ்வுகளைக் கூறும் பகுதியாகும். சஞ்சயன், போரின் முதற் பத்து நாட்கள் குறித்துத் திருதராஷ்டிரனுக்குச் சொல்வதாக இப்பகுதி அமைகிறது. வாசுதேவன் அர்ஜூனனின் மயக்கத்தைப் போக்கி போருக்குத் தயார் படுத்துதல் இந்தப் பகுதியிலேயே வரும். கிருஷ்ணன் அர்ஜூனனை இகழ்ந்து, பீஷ்மரைக் கொல்ல எத்தனித்தல், சிகண்டியை முன்னிறுத்தி அர்ஜூனன் பீஷ்மரை வீழ்த்துதல் போன்றவை இந்தப் பகுதியில் விபரிக்கப்படுகிறது. இந்தப் பர்வத்தின் முடிவில் பீஷ்மர் அம்புப் படுக்கையில் படுக்கிறார்.  

இந்த ஆறாவது பருவமான பீஷ்ம பருவத்தில் 117 பகுதிகளும், 15,884 சுலோகங்களும் உள்ளன.  

## மேற்கோள்

## வெளி இணைப்பு
- தமிழில் முழு மஹாபாரதம்
- Translation by Kisari Mohan Ganguli.
- மஹாபாரதம் சொல்லும் தர்மங்கள்
# சிவப்பிரகாசக் கொளு

**சிவப்பிரகாசக் கொளு** என்பது சிவப்பிரகாசம் என்னும் நூலுக்கு 14 ஆம் நூற்றாண்டில் வாழ்ந்த காவை அம்பலநாதத் தம்பிரான் உரை எழுதும்போது பாடிச் சேர்த்த குறள் வெண்பாக்களால் ஆன கொளு. இப்படி இவர் எழுதிச் சேர்த்துள்ள கொளுக் குறட்பாக்கள் 100.  

திருக்கோவையார் நூலுக்கு அமைந்துள்ள கொளுவைப் போல இவை அமைந்துள்ளன.  

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# கொளு

பண்டைய நூல்களில், பாடல் கொண்டிருக்கும் கருத்தைப் பாடலின் முடிவில் தொகுப்பாசிரியர்கள் அல்லது உரையாசிரியர்கள் குறிப்பிடும் பகுதியைக் **கொளு** என்பது வழக்கம். கொளு என்பது கொண்டிருக்கும் செய்தி என விளங்கிக்கொள்ள வேண்டும். **கொளுக்குறிப்பு** எனவும் இதனைக் குறிப்பிடுவர். இத்தகைய குறிப்பு நூலுக்கு அமையுமாயின் அதனைப் பாயிரம் என்பர். இது நூலிலுள்ள ஒவ்வொரு பாடலுக்கும் தரப்படும் குறிப்பு.  
## புறநானூறு
:எருமை அன்ன கருங் கல் இடை தோறு,  
:ஆனின் பரக்கும் யானைய, முன்பின்,  
:கானக நாடனை! நீயோ, பெரும!  
:நீ ஓர் ஆகலின், நின் ஒன்று மொழிவல்:  
:அருளும் அன்பும் நீக்கி, நீங்கா  
:நிரயம் கொள்பவரொடு ஒன்றாது, காவல்,  
:குழவி கொள்பவரின், ஓம்புமதி!  
:அளிதோ தானே; அது பெறல் அருங் குரைத்தே.  
இது புறநானூறு 5 ஆம் பாடல்.  
:திணை பாடாண்திணை; துறை செவியறிவுறூஉ; பொருண்மொழிக் காஞ்சியும் ஆம்.  
:சேரமான் கருவூர் ஏறிய ஒள் வாட் கோப் பெருஞ்சேரல் இரும்பொறையைக் கண்ட ஞான்று, நின் உடம்பு பெறுவாயாக!' என, அவனைச் சென்று கண்டு, தம் உடம்பு பெற்று நின்ற நரிவெரூஉத்தலையார் பாடியது.  
இவை இந்தப் பாடலுக்கு அமைந்த கொளுக் குறிப்புகள்.  
## பதிற்றுப்பத்து
புறநானூற்றில் ஒவ்வொரு பாடலுக்கும் தரப்பட்டுள்ள கொளுக்குறிப்பைப் போல பதிற்றுப்பத்து நூலில் 10 பாடல்களுக்கும் தொகுப்பாகக் கூறப்பட்டுள்ள குறிப்பைப் **பதிகம்** என வழங்குகின்றனர். இதில் ஒவ்வொரு பாடலுக்கும் சூட்டப்பட்டுள்ள பெயரைக் 'கொளு' எனலாம்.  
## புறப்பொருள் வெண்பாமாலை
புறப்பொருள் வெண்பாமாலை நூலில் திணை, துறை விளக்க நூற்பாக்களை அந்நூல் 'கொளு' எனக் குறிப்பிடுகிறது.  
:கலவார் முனைமேல்  
:செலவு அமர்ந்தன்று.  
இது வெட்சிப்படலத்தில் வரும் 'வெட்சி அரவம்' என்னும் துறைக்குத் தரப்பட்டுள்ள கொளு.  

## பிற
- இவற்றைப் போன்ற கொளுக்குறிப்பு திருக்கோவையார் உரையிலும் உள்ளது. திருவாரூர்க் கோவை, சிவப்பிரகாசம் என்னும் சாத்திர நூல் ஆகியவற்றின் காடல்களுக்கும் கொளுக்குறிப்புகள் உள்ளன.
- சிவப்பிரகாசக் கொளு என்னும் நூலில் இந்தக் கொளுக்குறிப்பு குறட்பா வடிவில் உள்ளது.
- தொல்காப்பியம் முதலான இலக்கண நூல்களுக்கு உரை எழுதும் ஆசிரியர்கள் நூற்பா கூறுவதையும், முன்-பின் தொடர்புகளையும் குறிப்பிடுவது இந்தக் கொளு-வகை.
- திருக்குறளுக்கு உரை எழுதிய பழைய உரையாசிரியர்கள் 'இவை நான்கு பாட்டானும் மாட்சியே கூறப்பட்டது' என்பது போல் தரும் குறிப்புகளும் கொளு வகைகளே.

## அடிக்குறிப்பு
# அம்பலநாதத் தம்பிரான் (காவை)


**காவை** என்னும் ஊரில் வாழ்ந்த **அம்பலவாணத் தம்பிரான்** 14 ஆம் நூற்றாண்டில் வாழ்ந்த சைவப்பெரியார். கார்காத்த வேளாளர் குலத்தில் பிறந்தவர். காவை என்பது திருப்பரங்குன்றத்தை அடுத்துள்ள 'காவனூர்' என்னும் ஊர். பழுதை கட்டி-சம்பந்த முனிவரின் மாணாக்கருள் ஒருவர். சீர்காழியில் வாழ்ந்த இந்தச் சம்பந்தரிடம் ஞானம் பெற்று அவர் சமாதி அடைந்த பின் தம் ஊருக்கு வந்து பல மாணாக்கர்களை உருவாக்கி அவர்களுடன் வாழ்ந்தார். அம்பலவாணத் தம்பிரானை 'அம்பலவாணர்' எனவும் அழைக்கப்பட்டார். இவரைக் **காவை அம்பலநாதத் தம்பிரான்** எனக் குறிப்பிடுவது வழக்கம். இவர் பாடிய சைவ நூல்கள் பல.  

பிராசாத அகவல், சிவப்பிரகாசக் கொளு. சத்தி நிபாத அகவல், உருப சொரூப அகவல், முதலானவை குறிப்பிடத் தக்கவை.  
## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005